b'\n_START_ARTICLE_\nSnaga\n_START_SECTION_\nKonjska snaga\n_START_PARAGRAPH_\nPopularna starija jedinica za snagu (koja je u Hrvatskoj i EU danas dopu\xc5\xa1tena samo kao dodatna informacija uz snagu izra\xc5\xbeenu u vatima) bila je konjska snaga (KS). Definirala se kao snaga sile kojom mo\xc5\xbee neprekidno dugo vremena djelovati jedan konj. Zami\xc5\xa1ljeni model bio je da konj podi\xc5\xbee teret pomo\xc4\x87u u\xc5\xbeeta preba\xc4\x8denog preko koloture._NEWLINE_Konjska snaga iznosi naj\xc4\x8de\xc5\xa1\xc4\x87e oko tri \xc4\x8detvrtine kilovata. To\xc4\x8dan iznos razlikuje se ovisno o jedinicama koje se koriste za njezin opis u pojedinim dr\xc5\xbeavama (i pretpostavkama o teretu kojega konj mo\xc5\xbee podizati na opisani na\xc4\x8din). U Hrvatskoj i ve\xc4\x87ini zemalja EU, koje su koristile kilogram, metar i sekundu kao polazne jedinice, definicija glasi: 1 KS je snaga sile koja okomito podi\xc5\xbee tijelo od 75 kg brzinom od 1 m/s. Odatle se dobiva 1 KS = 735,49875 W.'